Carl-Erik Grimstad

Carl-Erik Grimstad (født 1952) er en norsk politiker (V) Han var stortingsrepresentant for Vestfold fra 2017 til 2021 og var medlem av Stortingets helse- og omsorgskomité. Han har tidligere blant annet vært soussjef ved Det kongelige slott. 

Grimstad er cand.polit. (2000) fra Universitetet i Oslo med hovedfagsoppgave om monarkiets autoritet. Grimstad var presseoffiser i UNIFIL i 1985–1986.Minnebok for den norske FN-styrken i Libanon 1985/86 I perioden 1990–1993 arbeidet han ved Det kongelige slott, først som kronprinsesse Sonjas sekretær, senere som soussjef.VG, 17. juni 2001: UnderholdningsmonarkistenAftenposten, 16. september 2004: Kongelige taler Han har ofte blitt brukt av mediene som kommentator i saker knyttet til Det norske kongehuset og har også fremmet kritikk av kongehuset. Kongens kabinettsekretær Magne Hagen stilte i 1998 spørsmål om hvilken autoritet Grimstad hadde vedrørende det som skjer på Slottet, siden det da var fem år siden Grimstad hadde jobbet der. 

Grimstad har arbeidet som forsker ved Institutt for JournalistikkJournalisten, 3. mars 2008: Eva Sannum stilte ikke opp  og vært lærer i presseetikk ved Norges Kreative Fagskole.Journalisten 3. april 2009:  

Han er også forfatter og har arbeidet som journalist i Dagbladet.Dagbladet, 5. desember 1998: Kongen føler seg mobbet

Grimstad representerte Venstre i Tjøme kommunestyre og var varaordfører fra 2015. Ved Stortingsvalget 2017 var han Venstres førstekandidat i Vestfold og ble valgt inn på et utjevningsmandat.

Grimstad er gift med journalist Lottelise Folge.Budstikka, 12. november 2007: Kultursjefen kjøpte Esdaile-kunst

 Bibliografi 
 Dronning Mauds arv (2010)
 Privatlivets ufred - når ord og bilder krenker (2008)
 Den forkledte republikk : regimer foran undergangen (2003)
 Prinsessen og Ari : langs kjærlighetens vei (2002)
 Hva brast så høyt? : folkemonarkiets vekst og fall (2001)
 Kongemakten : en studie av endringer i det norske parlamentariske monarkis autoritetsgrunnlag og virkemåte (2000)
 Vannets kraft : samfunnsbygger og miljøpåvirker (1997)
 Norge : bilder av en moderne nasjon (1996)
 Bak fasaden: historien om den kongelige væremåten (1994)
 A Survey of British Trade Unionism, past and present (1976)

 Referanser 

 Eksterne lenker 




Kategori:Norske sakprosaforfattere
Kategori:Journalister i Dagbladet
Kategori:UNIFIL-personell
Kategori:Stortingsrepresentanter 2017–2021
Kategori:Stortingsrepresentanter fra Venstre
Kategori:Stortingsrepresentanter for Vestfold
Kategori:Personer fra tidligere Tjøme kommune
Kategori:Personer fra Færder kommune